CELEX: 62020TN0361
Language: hu
Date: 2020-06-10 00:00:00
Title: T-361/20. sz. ügy: 2020. június 10-én benyújtott kereset – El Corte Inglés kontra EUIPO – Europull (GREEN COAST)

3.8.2020   
            
            
               HU
            
            
               Az Európai Unió Hivatalos Lapja
            
            
               C 255/28
            
         
      2020. június 10-én benyújtott kereset – El Corte Inglés kontra EUIPO – Europull (GREEN COAST)
      (T-361/20. sz. ügy)
      (2020/C 255/37)
      A keresetlevél nyelve: spanyol
      
         Felek
      
      
         Felperes: El Corte Inglés, SA (Madrid, Spanyolország) (képviselő: J. L. Rivas Zurdo ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Europull Srl (Capri, Olaszország)
      
         Az EUIPO előtti eljárás adatai
      
      
         A vitatott védjegy jogosultja: a felperes
      
         A vitatott védjegy: GREEN COAST ábrás védjegy – 14 936 694. sz. európai uniós védjegy
      
         Az EUIPO előtti eljárás: törlési eljárás
      
         A megtámadott határozat: az EUIPO negyedik fellebbezési tanácsának 2020. március 30-án hozott határozata (R 1555/2019-4. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot, amennyiben az a felperes fellebbezésének elutasításával helyben hagyta a törlési osztály 13 595 C. sz. törlési határozatát és kimondta a 25. osztály tekintetében bejegyzett GREEN COAST 14 936 694. sz. európai uniós ábrás védjegy törlését;
               
            
                  —
               
               
                  a jelen eljárás ellenérdekű felét, illetve feleit kötelezze a költségek viselésére.
               
            
         Jogalapok
      
      
                  —
               
               
                  a megtámadott határozat sérti a korábbi jog bizonyítására vonatkozó szabályokat (MO1997C000283. számon bejelentett és 0001247661. számon lajstromozott olasz védjegy), különösen a határozat 22. pontja, amely megállapítja, hogy azt bizonyították, valamint az e következtetést megalapozó főbb megfontolásokat tartalmazó 15–21. pontja;
               
            
                  —
               
               
                  az (EU) 2018/626 bizottsági végrehajtási rendelet 12. cikke (2) bekezdése a) pontjának és az utóbbi rendelkezés által hivatkozott 2. cikk (2) bekezdése b) pontja i. alpontjának, valamint értelemszerűen a 7. cikke (2) bekezdése a) pontja ii. alpontjának megsértése;
               
            
                  —
               
               
                  az (EU) 2017/1001 európai parlamenti és tanácsi rendelet 18. cikke (1) bekezdése a) pontjának és 8. cikke (1) bekezdése a) pontjának megsértése.